కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni రోల్ టీ20 వరల్డ్‌కప్‌లో నాకివ్వండి: దినేశ్ కార్తీక్
టీ20 వరల్డ్‌కప్‌‌లో ధోనీ ఆడే అవకాశాలు లేకపోవడంతో టీమ్ ఫినిషర్ బాధ్యత‌ని తాను తీసుకుంటానని సీనియర్ వికెట్ కీపర్ దినేశ్ కార్తీక్ వెల్లడించాడు. వరల్డ్‌కప్ తర్వాత భారత్ జట్టులోకి రీఎంట్రీ కోసం కార్తీక్ ఎదురుచూస్తున్నాడు.
Samayam Telugu | Updated:
Nov 7, 2019, 03:29PM IST
MS Dhoni రోల్ టీ20 వరల్డ్‌కప్‌లో నాకివ్వండి: దినేశ్ కార్తీక్
ఆస్ట్రేలియా వేదికగా వచ్చే ఏడాది జరగనున్న టీ20 ప్రపంచకప్‌లో ఫినిషర్‌ రోల్‌ని తాను పోషిస్తానని సీనియర్ వికెట్ కీపర్ దినేశ్ కార్తీక్ ధీమా వ్యక్తం చేశాడు. వన్డే ప్రపంచకప్ తర్వాత భారత జట్టుకి దూరమైపోయిన దినేశ్ కార్తీక్ ఇటీవల దేశవాళీ క్రికెట్‌లో నిలకడగా రాణించాడు. తాజాగా ముగిసిన విజయ్ హజారే ట్రోఫీ‌లో 59.71 సగటుతో 418 పరుగులు చేసిన దినేశ్ కార్తీక్ తమిళనాడు టీమ్‌ టోర్నీ ఫైనల్‌కి చేరడంలో క్రియాశీలక పాత్ర పోషించాడు.
Read More: ఐపీఎల్‌లో KXIP కెప్టెన్ అశ్విన్ వేరొక టీమ్‌కి బదిలీ
వరల్డ్‌కప్ తర్వాత మహేంద్రసింగ్ ధోనీ, దినేశ్ కార్తీక్‌లను పూర్తిగా పక్కన పెట్టేసిన భారత సెలక్టర్లు వరుసగా రిషబ్ పంత్ (వన్డే, టీ20), సాహా (టెస్టు)కి అవకాశాలిస్తున్నారు. తాజాగా రేసులోకి సంజు శాంసన్ కూడా రావడంతో దినేశ్ కార్తీక్ మళ్లీ జట్టులోకి పునరాగమనం చేయడం కష్టంగా కనిపిస్తోంది. కానీ.. వచ్చే ఏడాది‌లోపు మళ్లీ తాను జట్టులోకి రీఎంట్రీ ఇస్తానని దినేశ్ కార్తీక్ ధీమా వ్యక్తం చేశాడు.
Read More: రనౌట్.. తల బాదుకున్న పాకిస్థాన్ టీ20 కెప్టెన్
‘టీ20 ప్రపంచకప్‌ జట్టులో నాకు తప్పకుండా అవకాశం లభిస్తుంది. ఆ టోర్నీలో ఫినిషర్‌ రోల్‌ని నేను పోషిస్తా. జట్టు మెరుగైన స్కోరుకి తోడ్పాటుని అందించడంతో పాటు మిడిలార్డర్‌ బలోపేతానికి ప్రయత్నిస్తా’ అని దినేశ్ కార్తీక్ విశ్వాసం వ్యక్తం చేశాడు. ఇప్పటి వరకూ భారత క్రికెట్‌లో ఫినిషర్ అంటే మహేంద్రసింగ్ ధోనీనే గుర్తుకు వస్తాడు. కానీ.. టీ20 ప్రపంచకప్‌లో అతను ఆడటంపై అనుమానాలు నెలకొనడంతో.. దినేశ్ కార్తీక్ ఆ రోల్‌పై కన్నేసినట్లు తెలుస్తోంది.
Read More: ధోనీ వివాదంతో ఐపీఎల్‌లో ఇక ‘నోబాల్’ అంపైర్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.